Diari Oficial de la Generalitat Valenciana


Sumari del DOGV 6141, del 10-11-2009 (2009/12632)

RESOLUCIÓ de 19 d'octubre de 2009, del director general de Farmàcia i Productes Sanitaris, per la qual revoca una concessió d'obertura d'una nova oficina de farmàcia a Torrevieja i s'incorpora la farmàcia al procés d'adjudicació següent.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12472


Data del document
:   19-10-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 19 d'octubre de 2009, del director general de Farmàcia i Productes Sanitaris, per la qual revoca una concessió d'obertura d'una nova oficina de farmàcia a Torrevieja i s'incorpora la farmàcia al procés d'adjudicació següent. [2009/12791]  
Vista l'adjudicació de l'autorització per a l'obertura d'una oficina de farmàcia per Vicente Muñoz Villalba, al municipi de Torrevieja, i examinats els següents  
Fets  
I. Per mitjà de la Resolució de 26 de gener de 2006, del director general de Farmàcia i Productes Sanitaris, es publica l'adjudicació de les autoritzacions per a l'obertura de noves oficines de farmàcia a la Comunitat Valenciana, segons la qual correspon a Vicente Muñoz Villalba l'adjudicació de l'autorització per a l'obertura d'una nova oficina de farmàcia a Torrevieja.  
II. En data 27 de maig de 2009, notificat l'1 de juny de 2009 se li comunica segons el que establix l'article 13 del Decret 149/01 de 5 d'octubre, del Govern Valencià, que el farmacèutic que li precedix en l'orde de prioritat per a la designació de locals per a l'obertura d'una nova oficina a Torrevieja, ho va fer el 26 de maig de 2009. «En conseqüència, es notifica que, d'acord amb el que disposa l'article 1 del Decret 187/01, de 27 de novembre, pel qual es regula l'establiment, trasllat i transmissió de les oficines de farmàcia, ha de designar en el termini improrrogable de tres mesos, comptats a partir de l'endemà de la present notificació, el local per a l'obertura de l'oficina de farmàcia l'autorització de la qual es va adjudicar a vosté, en el procediment de noves oficines de farmàcia convocat per Resolució de la Direcció General de Farmàcia i Productes Sanitaris, i s'entén que, si no ho fa, renuncia a l'autorització, i decau en conseqüència en el seu dret d'obertura.»  
Als anteriors fets s'apliquen els següents  
Fonaments jurídics  
I. Esta Agència Valenciana de Salut és competent per a resoldre la present sol·licitud segons que disposen el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Llei 6/1998, d'Ordenació Farmacèutica de la Comunitat Valenciana; Decret 149/01 de 5 d'octubre, del Govern Valencià, pel qual s'establix el procedimentot autorització de noves oficines de farmàcia; Decret 187/2001, de 27 de novembre del Govern Valencià, pel qual es regula l'establiment trasllat i transmissió de les oficines de farmàcia; Llei 4/2005, de 17 de juny, de Salut Pública de la Comunitat Valenciana i Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut i 164/2005, de 4 de novembre, que els modifica.  
II. Vist que en el present supòsit es consideren complits els requisits necessaris per a declarar la caducitat de l'adjudicació de l'autorització, ja que pel Sr. Muñoz Villalba no s'ha designat local en el termini concedit, procedix declarar la caducitat de l'adjudicació concedida per a l'obertura d'una nova oficina de farmàcia en el municipi de Torrevieja.   
D'un altre costat segons l'article11 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia: «Les autoritzacions de noves oficines de farmàcia, les obertures de les quals no puguen portar-se a efecte per qualsevol motiu, s'han d'incorporar al següent procés d'adjudicació que es convoque per la Direcció General per a la Prestació Farmacèutica, sense que siga necessari un nou còmput d'habitants.»  
Vistos els anteriors fets i fonaments jurídics, resolc:   
I. Revocar l'adjudicació concedida a Vicente Muñoz Villalba per a l'obertura d'una nova oficina de farmàcia al municipi de Torrrevieja, el qual ha renunciat a l'autorització, i decaigut, en conseqüència, el seu dret a l'obertura.  
II. Incorporar al següent procés d'adjudicació que es convoque l'autorització de nova oficina de farmàcia a Torrevieja.  
Que es notifique la present resolució als interessats amb l'advertència que no exhaurix la via administrativa i que, en contra, poden interposar recurs d'alçada davant del director gerent de l'Agència Valenciana de Salut, en el termini d'un mes comptador des de l'endemà de la data de notificació.  
València, 19 d'octubre de 2009.- El director general de Farmàcia i Productes Sanitaris: José E. Clérigues Belloch.